Easti trâ ciudie cumu armasi unu exemplaru di Protopiria alu Cavalioti: studentulu armânu C-tin Hagi-Ceagani agiungânda la Universitatea di Halle dhurusi a Prof. Johann Thunmann unu exemplaru di-aestâ carti. Thunmann aduchi câ easti zborlu di unu lexiconu di mari simasii trâ cultura anyrâpsitâ tu Balcanu și u riprodusi tu cartea lui di sinferu istoricu: ""Câftări trâ isturia a populiloru evropeani ditu Datâ (estu)"" (Untersuchungen über die Geschichte der östlichen europäischen Völker, Leipzig, 1774) și-ași agiumsi prota carti di ahurheari a anyrâpseariľei pi-armâneaști tu mutrita științificâ a filologhiloru ditu ațelu chiro. Altu exemplaru completu nu s-mata află.